EkBass/fiwiki-20250220-pages-articles huggingface dataset:
Kapoor & Sons

Kapoor & Sons () on vuonna 2016 ensi-iltansa saanut intialainen hindinkielinen draamakomediaelokuva, jonka on ohjannut Shakun Batra. Pääosia näyttelevät Sidharth Malhotra, Fawad Khan, Alia Bhatt, Ratna Pathak Shah, Rajat Kapoor ja Rishi Kapoor. Elokuva kertoo kahdesta vieraantuneesta veljeksestä, jotka palaavat ongelmaisen perheensä pariin heidän isoisänsä saatua sydänhalvauksen. Se sai useita palkintoja ja ehdokkuuksia, mukaan lukien viisi Filmfare Awards -palkintoa. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2016 intialaiset elokuvat Luokka:Intialaiset draamaelokuvat Luokka:Intialaiset komediaelokuvat Luokka:Intialaiset romanttiset elokuvat Luokka:Hindinkieliset elokuvat
Håvard Moseby

Håvard Moseby (s. 28. heinäkuuta 1999) on norjalainen maastohiihtäjä. Hänen seuransa on Kjelsås IL. Moseby on saavuttanut yhteensä seitsemän mitalia alle 20-vuotiaiden ja alle 23-vuotiaiden MM-kilpailuissa vuosina 2018–2022. == Maailmancup == Moseby kilpaili maailmancupissa ensimmäisen kerran 4. joulukuuta 2021 Norjan Lillehammerissa sijoittuen 15 kilometrin vapaan hiihtotavan kilpailussa kahdeksanneksi. Ensimmäisen palkintosijansa hän saavutti oltuaan kolmas Tour de Skihin 2024–2025 kuuluneessa Toblachin 15 kilometrin perinteisen hiihtotavan yhteislähtökilpailussa. Tour de Skin kokonaiskilpailussa hän sijoittui viidenneksi. == Nuorten MM-kilpailut == Moseby osallistui alle 20-vuotiaiden MM-kilpailuihin Gomsissa 2018 ja Lahdessa 2019. Vuoden 2018 kisoissa hän oli kymmenen kilometrin perinteisen hiihtotavan kilpailussa viides ja hiihti myös Norjan maailmanmestaruuden voittaneessa viestijoukkueessa yhdessä Harald Østberg Amundsenin, Jon Rolf Skamo Hopen ja Jørgen Lippertin kanssa. Vuoden 2019 kisoissa Moseby oli toinen 30 kilometrin perinteisen hiihtotavan yhteislähtökilpailussa, 19:s kymmenen kilometrin vapaan hiihtotavan kilpailussa ja mukana Norjan viestijoukkueessa, joka sijoittui neljänneksi. Alle 23-vuotiaiden MM-kilpailuissa Oberwiesenthalissa 2020 Moseby oli 30 kilometrin vapaan hiihtotavan yhteislähtökisassa kolmas, 15 kilometrin perinteisen hiihtotavan kisassa kuudes ja hiihti osana Norjan maailmanmestaruuden voittanutta sekaviestijoukkuetta yhdessä Marte Mæhlum Johansenin, Harald Østberg Amundsenin ja Hedda Østberg Amundsenin kanssa. Vuokatissa 2021 Moseby oli 15 kilometrin vapaan hiihtotavan kisassa viides, perinteisen hiihtotavan sprintissä 16:s ja hiihto Norjan maailmanmestaruuden voittaneessa sekaviestijoukkueessa, johon kuuluivat myös Synne Arnesen, Jon Rolf Skamo Hope ja Hedda Østberg Amundsen. Lygnässä 2022 hän saavutti pronssia 15 kilometrin perinteisen hiihtotavan kilpailussa sekä kuului Mari Volkwordin, Andreas Reen ja Kristin Austgulen Fosnæsin kanssa sekaviestin maailmanmestarijoukkueeseen. == Lähteet == Luokka:Norjalaiset maastohiihtäjät Luokka:Vuonna 1999 syntyneet Luokka:Elävät henkilöt
Signhild

Signhild on pohjoismainen naisen etunimi, joka sisältää muinaisskandinaaviset sanat sig ’voitto’ ja hild ’taistelu’. Signhild ja sen rinnakkaismuoto Signild ovat mahdollisesti muunnelmia Signe-nimen hellittelymuodosta Signelill (’pikku Signe’). Digi- ja väestötietoviraston mukaan Suomessa on vuoteen 2021 mennessä tilastoitu noin 270 Signhild-nimistä ja noin 30 Signild-nimistä naista. ==Nimipäivät== Nimi Signild oli mukana suomenruotsalaisessa almanakassa vuosina 1929–1972. Nimipäivä oli 25. helmikuuta. Vuonna 1973 Signildin korvasi almanakassa muoto Signhild.Blomqvist, Marianne: Förteckning över förnamnen i den finlandsvenska almanackan 1810–2000. – Myös Signhildin nimipäivä oli alun perin 25. helmikuuta, mutta vuodesta 1995 alkaen se on ollut 23. elokuuta. Signhildillä on nimipäivä myös Ruotsin almanakassa (23. elokuuta). ==Lähteet== ==Aiheesta muualla== * Etunimien taivutus: Signhild (Kotimaisten kielten keskuksen verkkojulkaisu) Luokka:Etunimet
Kivikkomaruna

Kivikkomaruna (Artemisia rupestris) on asterikasvien (Asteraceae) heimoon, marunoiden (Artemisia) sukuun kuuluva kasvilaji. Sen tunnusmerkkejä ovat lamoava, lähes mattomainen kasvutapa sekä syvään pariliuskaiset lehdet. Kivikkomaruna on monivuotinen ja matalakasvuinen ruohovartinen kasvi. Sen varret voivat kasvaa noin 40 cm korkeiksi ja varsien tyviltä kasvaa runsaasti lyhyitä, maanmyötäisiä versoja. Lehdet ovat hienokarvaisia, mutta kuitenkin molemmin puolin vihreitä. Muodoltaan lehdet ovat syvään pariliuskaisia ja liuskat ovat neulamaisen kapeita. Kukkia muodostavat varret ovat pystyjä ja harvalehtisiä. Kukinnot ovat noin 0,5 cm leveitä ja nuokkuvia mykeröitä. Kehtosuomujen väri vaihtelee vihreästä ruskehtavaan, mutta varsinaiset kukat ovat keltaisia. Kivikkomaruna kukkii heinäkuusta syyskuulle. Kivikkomaruna kasvaa kuivilla, kalkkipitoisilla heinämailla, kallioilla sekä alvareilla. Kivikkomarunaa tavataan hajanaisesti Itämeren ympäristössä, lähinnä Ruotsin ja Viron saarilla, pohjoisessa Keski-Aasiassa sekä vielä idempänä Venäjällä. == Lähteet == == Aiheesta muualla == * Laji.fi: Kivikkomaruna (Artemisia rupestris) Luokka:Marunat
KW-set

kW-set Oy on vuonna 2004 perustettu suomalainen yritys. Vuonna 2023 sen liikevaihto oli 16,5 miljoonaa euroa. Yrityksen toiminta perustuu varavoimakoneisiin ja niiden ympärille kehitettyihin palveluihin. kW-set Oy maahantuo tunnettujen eurooppalaisten varavoimakonevalmistajien tuotteita. Yrityksen pääbrändeja ovat muun muassa Cumminsin ja Himoinsan varavoimalaitteet. Maahantuonnin lisäksi kW-set tarjoaa varavoiman vuokraus-, kunnossapito-, suunnittelu-, käyttöönotto- ja asennuspalveluita. ==Historia== kW-set Oy aloitti toimintansa vuonna 2004 Kehä I:n varrella Kontulassa. Vuonna 2008 toimitilat vaihtuivat Jokelan Nuppulinnaan, 600 neliön teollisuushalliin, jotta vuokrauskalustolle oli tilaa enemmän. Tällä hetkellä kW-set toimii 2500 neliön omistamissa tiloissaan Sulan teollisuusalueella Tuusulassa. kW-set Oy on ollut mukana kehittämässä varavoimakoneiden ST-käsikirjaa 31. Kirja on kokonaisvaltainen esitys siitä, kuinka varavoimajärjestelmä suunnitellaan, toteutetaan ja tarkastetaan sekä kuinka sitä käytetään ja ylläpidetään. ==Lähteet== Luokka:Suomalaiset teknologiayritykset
Kamtšatkalaiset kielet

Kamtšatkalaiset kielet (joskus myös itelmeenikielet) on tšuktšilaisten kielten ohella toinen tšuktšilais-kamtšatkalaisen kielikunnan haaroista, jonka kieliä puhutaan Kamtšatkassa. Venäjän väestönlaskennan 2010 mukaan kamtšatkalaisilla kielillä on jäljellä 80 puhujaa, joista kaikki puhuvat itelmeeniä. Ryhmän kaksi muuta kieltä ovat kuolleet viimeistään 1700-luvun lopulla. Kamtšatkalaisia kieliä puhuvien etnisten itelmeenien väkiluku on 3 193.Venäjän väestönlaskenta 2010 Unesco on määritellyt itelmeenin uhanalaiseksi kieleksi.https://ich.unesco.org/en/interactive-atlas-00206 Unescon lista uhanalaisista kielistä Venäjän väestönlaskenta 2021, joka ajoittuu loppuvuodelle 2021,Постановление Правительства Российской Федерации «Об организации Всероссийской переписи населения 2020 года» от 08 октября 2018 года tulee antamaan tuoretta tietoa myös kamtšatkalaisten kielten ja kansojen nykytilasta. == Luokittelu == Kamtšatkalaisia kieliä ovat: * (Länsi-)Itelmeeni * Itäitelmeeni † * Eteläitelmeeni † † Kuollut sukupuuttoon. Kamtšatkalaiskielten sukulaisuus toisilleen on toisinaan kyseenalaistettu. Niitä on myös joskus pidetty yhden kielen eri murteina. Myös niiden sukulaisuus tšuktšilaiskielille on kyseenalaistettu. Tšuktšilais- kamtšatkalaiset kielet, ja näin ollen kamtšatkalaiset kielet, luokitellaan toisinaan paleosiperialaisten kielten joukkoon, joka on kattava termi kieliryhmille, joilla ei ole tunnistettua yhteyttä toisiinsa ja joiden uskotaan edustavan Siperian kielikartan jäänteitä ennen turkkilais- ja tunguusikielten kehittymistä. == Lähteet == * * * * ===Viitteet=== *
Vuoden huonekalusuunnittelija

Vuoden huonekalusuunnittelija, vuosina 1982–2002 Vuoden kalustesuunnittelija, oli Sisustusarkkitehdit SIO -järjestön jakama palkinto ansioituneelle suomalaiselle huonekalujen muotoilijalleVuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021.. Palkinto oli vuoteen 2014 saakka yksi kuudesta eri alojen muotoilijapalkinnosta; muut olivat Vuoden taidekäsityöläinen, Vuoden tekstiilitaiteilija, Vuoden muotitaiteilija, Vuoden teollinen muotoilija ja Vuoden graafikko. Vuodesta 2015 Ornamo on jakanut Ornamo-palkintoa, joka nostaa vuosittain esille kolme ajankohtaista ja ansioitunutta muotoilun eri osa-alueiden vaikuttajaa, joista yksi palkitaan. Palkinto on usein annettu tietyn huonekalun tai kalustesarjan perusteella, joten siitä on käytetty myös epävirallisia nimityksiä ”Vuoden huonekalu -palkinto” tai ”SIO:n huonekalupalkinto”. ==Palkittuja== ===Vuoden kalustesuunnittelija=== Lähde: SIO * 1982: Kari Asikainen * 1983: Jouko Järvisalo * 1984: Simo Heikkilä ja Yrjö Wiherheimo * 1985: Yrjö Kukkapuro * 1986: Pirkko Stenros * 1987: Pentti Hakala * 1988: Kimmo Varjoranta * 1989: Eeva Kokkonen ja Simo Heikkilä * 1990: Ilmari Tapiovaara * 1991: Kaarle Holmberg * 1992: Hannu Peltonen * 1993: Kari Virtanen * 1994: Kaarle Holmberg, Jouko Järvisalo, Päivi Mikola * 1995: ei jaettu * 1996: Tuula Falk * 1999: Timo Saarnio, Ben af Schultén * 2001: Sari Anttonen * 2002: ei jaettu ===Vuoden huonekalusuunnittelija=== * 2003: Simo Heikkilä * 2005: Samuli Naamanka * 2007: Antti Kotilainen * 2010: Timo Ripatti * 2012: Tapio Anttila * 2014: Mikko Laakkonen * 2015: Seppo Koho * 2017: Mika Tolvanen ==Lähteet== Luokka:Suomalaiset muotoilupalkinnot Luokka:Huonekaluteollisuus
Taimenmeltti

Taimenmeltti (Galaxias truttaceus) on meltteihin kuuluva kalalaji. Lajia tavataan makeista vesistä Australiasta. ==Koko ja ulkonäkö== Taimenmeltti voi kasvaa suurimmillaan noin 20 cm pitkäksi ja tyypillinen pituus on 10-14 cm. Laji on ruumiinmuodoltaan pitkänomainen ja tukevahko. Pää on pitkä ja leveä. Kalan selkäevä sijaitsee ruumiin takaosassa ja pyrstöevä on lovipäinen. Taimenmeltti on väriltään ruskea ja ruumiissa on tiheästi mustia pilkkuja, joissa on vaaleat reunat. Evät ovat punertavat ja mustareunaiset. ==Levinneisyys ja elintavat== Taimenmelttiä tavataan rannikon läheisyydestä Victoriasta ja Tasmaniasta sekä Länsi-Australian lounaisosassa on erillinen populaatio. Lajin elinympäristöä ovat joet ja järvet ja se elää usein kivien ja puunrunkojen suojissa. Kala on nopea uimari ja sen ravintoa ovat hyönteiset. Victorian ja Tasmanian taimennmeltit kutevat jokiin vesikasvillisuuden joukkoon. Poikaset ajautuvat mereen, jossa ne viettävät poikasvaiheensa ja vaeltavat sitten takaisin makeisiin vesiin. Länsi- Australian populaatiolla ei ole yhteyttä mereen. Lajin kutuaika on maalis- toukokuussa. Taimenmeltti luokitellaan elinvoimaiseksi, mutta Länsi-Australian populaatio on uhanalainen. Sitä uhkaavat erityisesti vieraslajit kuten lohikalat sekä patojen rakentaminen. Taimenmelttiä pidetään toisinaan akvaarioissa. ==Lähteet== Luokka:Kuorekalat
Valkoposkimuura

Valkoposkimuura (Pithys castaneus) on puumuurien heimoon kuuluva varpuslintu. Valkoposkimuuraa tavataan Perussa, ja sen tunnetun levinneisyysalueen pinta- ala on noin 7000 km2, mutta laji saattaa olla laajemmallekin levinnyt. Vuonna 2018 sen kannaksi arvioitiin 2 500–9 999 yksilöä. Se on luokiteltu silmälläpidettäväksi, koska sen suhteellisen pieni kanta on vähenemässä elinympäristöjen tuhoutumisen takia. == Lähteet == Luokka:Puumuurat Luokka:Silmälläpidettävät lajit
Nokimuura

Nokimuura (Hafferia fortis) on puumuurien heimoon kuuluva varpuslintu. Nokimuuraa tavataan Boliviassa, Brasiliassa, Kolumbiassa, Ecuadorissa ja Perussa, ja levinneisyysalueen pinta-ala on noin 2 240 000 km2. Lajia on kuvattu harvinaiseksi, mutta hyvin laajan levinneisyysalueen turvin se on luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Pillimuura

Pillimuura (Hafferia immaculata) on puumuurien heimoon kuuluva varpuslintu. Pillimuuraa tavataan Kolumbiassa ja Venezuelassa, ja levinneisyysalueen pinta- ala on noin 279 000 km2. Lajia on kuvattu harvinaiseksi ja se on vähenemässä elinympäristöjen tuhoutumisen vuoksi. Laajan levinneisyysalueen turvin se on kuitenkin luokiteltu elinvoimaiseksi. == Lähteet == Luokka:Puumuurat Luokka:Elinvoimaiset lajit
Matti Salomäki

Matti Kyösti Salomäki (s. 17. lokakuuta 1968 Lapua) on Lapuan hiippakunnan piispa vuodesta 2022 lähtien. Salomäki on koulutukseltaan teologian maisteri ja hänet on vihitty papiksi vuonna 1994. Vuosina 1994–2012 Salomäki työskenteli pappina Pielaveden seurakunnassa. Vuodesta 2012 lähtien Salomäki on toiminut Lapuan tuomiokirkkoseurakunnan tuomiorovastina. Salomäki on ollut pappisedustajana kirkolliskokouksessa vuodesta 2016. == Ura == Salomäki syntyi Lapualla syksyllä 1968. Salomäen perhetausta on herännäisessä herätysliikkeessä. Vuonna 1990 Salomäki aloitti opinnot Helsingin yliopiston teologisessa tiedekunnassa ja valmistui teologian maisteriksi syksyllä 1993. Salomäen ensimmäinen työpaikka oli Pielaveden seurakunnassa ja hänet vihittiin papiksi maaliskuussa 1994 Kuopiossa. Pielaveden aikana Salomäki valittiin Kuopion hiippakunnan hiippakuntavaltuustoon ja kävi läpi yhdistymisneuvottelut Ylä-Savon seurakuntayhtymään. Keväällä 2012 Salomäki siirtyi tuomiorovastiksi Lapuan tuomiokirkkoseurakuntaan ja on toiminut tuomiokapitulin kollegion jäsenenä ja varapuheenjohtajana. Salomäki valittiin Lapuan hiippakunnan piispaksi marraskuussa 2021, piispanvaalin toisella kierroksella. Salomäki sai toisella kierroksella 478 ääntä ja vastaehdokas Terhi Kaira 394 ääntä. Salomäki vihittiin piispan virkaan 6. helmikuuta 2022. == Lähteet == Luokka:Suomen evankelis-luterilaisen kirkon papit Luokka:Suomalaiset teologit Luokka:Lapuan piispat Luokka:Suomen evankelis-luterilaisen kirkon kirkolliskokousedustajat Luokka:Vuonna 1968 syntyneet Luokka:Elävät henkilöt
Victor Kuusakoski

Victor Iisakki Kuusakoski, vuoteen 1935 Kuschakoff (5. kesäkuuta 1918 Viipuri – 2. maaliskuuta 1992 Helsinki) oli suomalainen yritysjohtaja, joka sai teollisuusneuvoksen arvonimen. Kuusakosken vanhemmat olivat liikemies Donuard Kuusakoski, aiemmin Kuschak ja Kuschakoff, ja Hilda Maria Kurvinen ja puoliso vuodesta 1943 Sirkka Liisa Selamaa. Kuusakoski suoritti Viipurissa kauppakoulun 18-vuotiaana ja työskenteli sitten isänsä perustamassa metallien kierrätys- ja jatkojalostusyrityksessä Viipurissa, joka on sittemmin tunnettu Kuusakoski-yhtiönä. Helsingin tultua yrityksen toiseksi toimipisteeksi Victor Kuusakoski alkoi Viipurin liikkeen johtajaksi ja isänsä kuoltua 1946 hän ryhtyi koko yrityksen toimitusjohtajaksi. Hänen johdossaan yritys kasvoi merkittävästi ja laajeni useille eri paikkakunnille, paneutuen muun muassa alumiinin jalostukseen. Victor Kuusakoski oli Kuusakoski-yhtiön toimitusjohtaja vuoteen 1977 ja hallituksen puheenjohtaja vuodesta 1982 kuolemaansa saakka. Hänellä oli sekä alansa kotimaisia että kansainvälisiä luottamustoimia, mutta musikaalisesti lahjakkaana hän oli myös muun muassa useiden orkestereiden perustaja ja jäsen. Teollisuusneuvoksen arvonimen Victor Kuusakoski sai vuonna 1978. ==Lähteet== Luokka:Suomalaiset yritysjohtajat Luokka:Vuonna 1918 syntyneet Luokka:Vuonna 1992 kuolleet
Xestobium

Xestobium on puunkaivajien (Anobiidae) heimoon kuuluva kovakuoriaissuku. Sukuun kuuluu maailmanlaajuisesti yli kymmenen lajia.Global Biodiversity Information Facility (GBIF): Xestobium Lajimäärä vaihtelee eri lähteissä. Suomessa suvusta on tavattu yksi laji Ahvenanmaalla eli rautio (Xestobium rufovillosum).Laji.fi: Xestobium == Sukuun kuuluvia lajeja == *Xestobium abietis *Xestobium affine *Xestobium gaspensis *Xestobium marginicolle *Xestobium parvum *Rautio (Xestobium rufovillosum) == Lähteet == == Aiheesta muualla == *ITIS: Xestobium *UniProt: Taxonomy - Xestobium *University of Michigan, Animal Diversity Web (ADW): Xestobium *Iowa State University, Bug Guide: Genus Xestobium *Pherobase: Semiochemicals of Genus Xestobium Luokka:Erilaisruokaiset Luokka:Tuhohyönteiset
Raja (vuoden 2018 elokuva)

Raja () on vuonna 2018 ensi-iltansa saanut ruotsalainen fantasiaelokuva, jonka on ohjannut Ali Abbasi. Elokuva perustuu kirjailija John Ajvide Lindqvistin novelliin Gräns, ja hän on myös käsikirjoittanut elokuvan yhdessä Isabella Eklöfin ja Ali Abbasin kanssa. Elokuva kertoo Tinasta, joka on aina tuntenut olevansa ulkopuolinen ja jolla on erityinen suhde luontoon. Hän on erinomainen tullivirkailija, koska hän pystyy hajuaistillaan paljastamaan jokaisen, jolla on jotain salattavaa. == Näyttelijät == == Vastaanotto == Elokuva on ollut kansainvälinen arvostelumenestys, se sai esimerkiksi Un certain regard -palkinnon Cannesin elokuvajuhlilla. Kotimaassaan Ruotsissa elokuva sai kuusi Guldbagge-palkintoa, muun muassa parhaasta elokuvasta ja Eero Milonoff parhaasta miessivuosasta. Kriitikoiden arvosanoja keräävä Metacritic on antanut elokuvalle 25 kriitikon arvion perusteella arvosanan 75/100 ja Rotten Tomatoes sivuston arvosana elokuvalle on 97%, joka perustuu 130 arvioon. == Lähteet == == Aiheesta muualla == * * Luokka:Vuoden 2018 ruotsalaiset elokuvat Luokka:Ruotsalaiset draamaelokuvat Luokka:Fantasiadraamaelokuvat Luokka:Novelleihin perustuvat elokuvat
Kaikki on hyvin (Riuttan albumi)

Kaikki on hyvin on Riuttan debyyttialbumi, joka julkaistiin 25. helmikuuta 2013. == Kappaleet == # # # # # # # # # == Arvostelut == * Noise.fi: Riutta: Kaikki on Hyvin – Kun kaikki todella on hyvin Viitattu 23.11.2021. * Soundi: Riutta: Kaikki on hyvin Viitattu 23.11.2021. == Lähteet == Luokka:Vuoden 2013 albumit
Vuoden sisustusarkkitehti

Vuoden sisustusarkkitehti on Sisustusarkkitehdit SIO -järjestön vuodesta 1985 kahden tai kolmen vuoden välein jakama, aikakauden parasta suomalaista sisustusarkkitehtuuria esille tuova palkinto. ==Palkitut ja kohteet== * 1985: Antti Nurmesniemi, Valtion vierastalo ja Hotelli Kalastajatorppa, Helsinki * 1986: Anita Karhunen, Varkauden pääkirjasto, Varkaus * 1987: Lasse Ollinkari, Suomen Pankin juhlahuoneisto, Helsinki * 1989: Pirkko Stenros, Amer-yhtymän pääkonttori, Helsinki * 1991: Yrjö Wiherheimo, Ekonon toimitalo OTA IV, Espoo * 1993: Stefan Lindfors, Marimekon myymälä, Eteläesplanadi, Helsinki * 1995: Kari Uusiheimala, Stadthotel Magniton, Braunschweig, Saksa **kunniamaininta: Jari Inkinen & arkkitehti Matti Rautiola, Gramexin toimitilat, Helsinki * 1998: Lauri Olin, Suomen Tallinnan-suurlähetystön saneeraus **kunniamaininta: Anneli Lahtua-Supply, Suomen Brysselin-suurlähetystö * 2000: KOKO3 (Aino Brandt, Helka Parkkinen, Jukka Halminen), Icon Medialabin toimitilat, Helsinki * 2002: Jorma Valkama & arkkitehti Pentti Kareoja, Westendin puiston päiväkoti, Espoo **kunniamaininta: Kari Lappalainen, L’Oréalin koulutuskeskus, Helsinki * 2004: Niko Tiula, Arkkitehtuuri- ja suunnittelutoimisto Niko Tiula Oy * 2006: Antti Paatero, Sisustusarkkitehtitoimisto Antti Paatero Oy * 2008: Esa Vesmanen, silmälasien erikoisliike Salme Optic Oy, Helsinki * 2011: Vertti Kivi, Aava–Spa, Thaimaa * 2013: Päivi Meuronen, Joensuun uusi kirjasto * 2016: Petra Majantie, IPI-kulmakahvila ==Lähteet== *Vuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021. Luokka:Suomalaiset muotoilupalkinnot
Sinun täytyy elää vielä kerran

Sinun täytyy elää vielä kerran on Riuttan toinen studioalbumi, joka julkaistiin 26. helmikuuta 2016. == Kappaleet == # # # # # # # # == Arvostelut == * Desibeli.net: Riutta: Sinun täytyy elää vielä kerran Viitattu 23.11.2021. * Kaaoszine: 8/10 Riutta - Sinun täytyy elää vielä kerran Viitattu 23.11.2021. * Soundi: Riutta: Sinun täytyy elää vielä kerran Viitattu 23.11.2021. == Lähteet == Luokka:Vuoden 2016 albumit
Enne (Riuttan albumi)

Enne on Riuttan kolmas studioalbumi, joka julkaistiin 26. helmikuuta 2021. == Kappaleet == # # # # # # == Kokoonpano == * Henri Turunen – laulu, kitarat * Tomi Luimula – rummut * Antti Takalo – basso * Mikko Vuorela – kitara == Arvostelut == * Inferno: Alansa kärkeä edustava teos – arviossa Riutta Viitattu 23.11.2021. == Lähteet == Luokka:Vuoden 2021 albumit
Peter Hummelgaard

Peter Hummelgaard Thomsen (s. 17. tammikuuta 1983 Tårnby) on tanskalainen sosiaalidemokraattisen puolueen poliitikko ja Tanskan oikeusministeri joulukuusta 2022. Aiemmin hän on toiminut tasa-arvoministerinä sekä työministerinä. Hän on istunut kansankäräjillä vuodesta 2015. Vuosina 2008–12 hän oli Tanskan sosiaalidemokraattisten nuorten puheenjohtaja. ==Teokset== * Hummelgaard, Peter. Den syge kapitalisme. Gyldendal, 2018. ISBN 9788702266559 * Hummelgaard, Peter; Hansen, Bjørn; Turunen, Emilie; Westerby, Nanna; Weise, Kristian; Steen, Jens Joonatan & Dahl, Bjarke. DeltagerDanmark. Informations Forlag, 2013. ISBN 9788775149667 ==Lähteet== ==Aiheesta muualla== * Peter Hummelgaard Tanskan kansankäräjien verkkosivuilla] * Peter Hummelgaard Tanskan sosiaalidemokraattisen puolueen verkkosivuilla Luokka:Tanskan oikeusministerit Luokka:Tanskan työministerit Luokka:Vuonna 1983 syntyneet Luokka:Elävät henkilöt
Dynaaminen lonkkaruuvi

Dynaaminen lonkkaruuvi (eng. Dynamic hip screw) (DHS) tai liukuruuvi (Sliding Screw Fixation) on ortopediassa käytetty tietyntyyppisten (useimmiten pertrokanteeristen mutta myös reisiluun kaulan) lonkkamurtumien kiinnitysmenetelmä. Markkinoilla on useita vastaavalla ideologialla valmistettuja implantteja jotka kuitenkin ovat perusperiaatteiltaan samanlaisia. Liukuruuvi sallii kiinnitetyn reisiluun pään murtumakappaleen liikkeen yhteen suuntaan mikä parantaa murtumakappaleiden välistä kontaktia sekä mahdollistaa murtumakappaleiden pintojen yhteenpuristumisen (kompressio). Kontakti ja kompressio parantavat luutumisen todennäköisyyttä sekä tapaa (primaari vs. sekundaarinen luutuminen). Liukuruuvi on maailmanlaajuisesti yleisin reisiluun nivelkapselin ulkopuolisiin lonkkamurtumiin käytettävä implantti . Näitä murtumia esiintyy pääasiassa iäkkäillä ja osteoporoosia sairastavilla ihmisillä. Liukuruuvissa on kolme pääosaa: Itse liukuruuvi (eng. lag screw), reisiluun ulkosivua vasten tuleva levy ja useampi levyn reisiluuhun kiinnittävä ruuvi. ==Kuvia== ==Viitteet== Luokka:Ortopedia ja traumatologia
Anatoli Ananjev

Anatoli Andrejevitš Ananjev (; 18. heinäkuuta 1925 Džambul, Kazakstan – 7. joulukuuta 2001) oli kazakstanilaissyntyinen neuvostoliittolainen kirjailija. Hän valmistui Alma-Atan yliopistosta 1957 opiskeltuaan kirjallisuutta. Hän kuului Neuvostoliiton kirjailijaliiton johtoon ja oli vuodesta 1974 Oktjabr- lehden päätoimittaja. Hänen merkittävimpiä teoksiaan ovat sotaromaanit, jotka kuitenkin ovat melko raskastyylisiä. Myös ateismi on aiheena hänen teoksissaan. ==Lähteet== Luokka:Neuvostoliittolaiset kirjailijat Luokka:Kazakstanilaiset kirjailijat Luokka:Vuonna 1925 syntyneet Luokka:Vuonna 2001 kuolleet
Tanskan sosiaalidemokraattiset nuoret

Tanskan sosiaalidemokraattiset nuoret (tansk. Danmarks Socialdemokratiske Ungdom, DSU) on tanskalainen sosiaalidemokraattinen nuorisojärjestö. Se on jäsenmäärältään (reilut 2 000) Tanskan toiseksi suurin poliittinen nuorisojärjestö (Venstres Ungdom on suurin), ja perustettu vuonna 1920, kun aiempi Sosiaalidemokraattinen nuorisoliitto SUF (Socialdemokratisk Ungdoms Forbund) jakautui reformistiseen DSU:hun ja vallankumoukselliseen DKU:hun (Danmarks Kommunistiske Ungdom). ==Kansainvälinen yhteistyö== DSU on jäsenenä yhteistyöjärjestöissä International Union of Socialist Youth (IUSY), Euroopan nuoret sosialistit (YES) ja Föreningen Nordens Socialdemokratiska Ungdom (FNSU). ==Lähteet== ==Aiheesta muualla== * Järjestön kotisivut Luokka:Tanskalaiset poliittiset nuorisojärjestöt
Erbar

Erbar tai Erbar-Grotesk on Jakob Erbarin suunnittelema ja Ludwig & Mayerin kirjasinvalimon vuonna 1926 julkaisema groteski-kirjaintyyppi, joka on vaikuttanut useisiin muihin tunnettuihin kirjaintyyppeihin. Esimerkiksi Paul Renner käytti Erbaria yhtenä esikuvanaan suunnitellessaan Futuraa. Vuosien 1926–1930 välillä Erbarista julkaistiin yhteensä 11 eri leikkausta, mukaan lukien kaksi kapeampaa versiota sekä Erbar-Grotesk II:n kaksi leikkausta, joissa oli pienempi x-korkeus ja pidemmät yläpidennykset. Berthold julkaisi valoladontaa varten myöhemmin Erbarista 4 leikkausta. Linotype julkaisi Erbarista digitaalisen version, ja URW Type Foundry julkaisi vuonna 1995 Ebarista laajennetun digitaalisen version. ParaType puolestaan julkaisi vuonna 2014 Journal Sans New -kirjaintyypin, joka on saanut vaikutteita Erbarista. == Lähteet == Luokka:Kirjaintyypit
Suomen Taiteilijaseuran kuvataiteilijapalkinto

Suomen Taiteilijaseuran kuvataiteilijapalkinto (aiemmin Palokärki-palkinto) on Suomen Taiteilijaseuran vuosittain vuodesta 1997 jakama palkinto. Se myönnetään tunnustuksena ansioituneelle ja ajankohtaiselle kuvataiteilijalle. Palkinnon myöntämisestä päättää Taiteilijaseuran hallitus. Sen tavoitteena on lisätä suomalaisen kuvataiteen ja kuvataiteilijoiden arvostusta ja näkyvyyttä. Palkinto jaetaan vuorovuosin taidemaalarille ja muille kuvataiteilijoille. Sen arvo on 7 000 euroa. Nykyisellä nimellään palkinto jaettiin ensimmäisen kerran vuonna 2016. ==Palkitut== ===Palokärki-palkinto=== * 1997: Teemu Mäki * 1998: Paavo Paunu * 1999: Kimi Pakarinen ja Mika Seppälä * 2000: Tülay Schakir ja Jenni Turtonen * 2001: Johanna Lecklin ja Hannu Pakarinen * 2002: Kyllikki Haavisto * 2003: * 2004: * 2005: Raakel Kuukka ja Arto Väisänen * 2006: * 2007: * 2008: Emilia Ukkonen * 2009 * 2010: Sami Pennanen * 2011 * 2012: Minna Suoniemi ===Kuvataiteilijapalkinto=== * 2016: Tuula Närhinen * 2017: Viva Granlund * 2018: Marja Helander * 2019: Susanne Gottberg * 2020: Petri Eskelinen * 2021: Raija Malka * 2022: Liisa Hietanen * 2023: Raisa Raekallio ja Misha del Val Lähde ==Lähteet== Luokka:Kuvataidepalkinnot Luokka:Suomalaiset taide- ja kulttuuripalkinnot
Melih Cevdet Anday

Melih Cevdet Anday, kirjailijanimi Murat Tek, (1915 Konstantinopoli, Osmanien valtakunta – 2002Anday, Melih Cevdet, Bibliothèque nationale de France, päivitetty 20.1.2009, viitattu 23.11.2021 ) oli turkkilainen kirjailija, toimittaja, kirjastonhoitaja ja Istanbulin konservatorion opettaja. Hän oli Garip-liikkeen perustajia ja sitä kautta Turkin kirjallisen modernismin uranuurtajia. ==Lähteet== Luokka:Turkkilaiset kirjailijat Luokka:Vuonna 1915 syntyneet Luokka:Vuonna 2002 kuolleet
Key

Kim Ki-bum (kor. 김기범, s. 23. syyskuuta 1991 Daegu), taiteilijanimeltään Key, on eteläkorealainen laulaja-lauluntekijä, näyttelijä, muotisuunnittelija, tanssija ja televisiojuontaja. Hän on poikayhtye Shineen jäsen. Key aloitti soolouransa vuonna 2018 julkaisemalla esikoisalbuminsa Face. Hän on myös näytellyt useammassa musikaalissa, kuten Bonnie & Clyde (2013), Zorro (2014) ja Chess (2015). Hän on näytellyt myös draamasarjoissa Drinking Solo (2016) ja The Guardians (2017). Key aloitti muotisuunnittelija uransa osallistumalla eri projekteihin. Hän teki yhteistyötä Brigde Ship Housen kanssa ja suunnitteli Shineen esiintymisasut konsertteihin. Vuonna 2016 hänestä tuli yhdysvaltalaisen Jill Stuart muotibrändin malli. == Diskografia == === Studioalbumit === * Face (2018), uudelleenjulkaisu I Wanna Be (2019) * Gasoline (2022) === Soundtrack-albumit === * School OZ – Hologram Musical OST (2016) === EP:t === * Hologram (2018) * Bad Love (2021) === Singlet === * ”Forever Yours” (2018) * ”One of Those Nights” mukana Crush (2018) * ”Hologram” (2018) * ”Cold” mukana Hanhae (2019) * ”I Wanna Be” mukana Soyeon (2019) * ”Hate That...” mukana Taeyeon (2021) * ”Bad Love” (2021) * ”Gasoline” (2022) == Lähteet == Luokka:Elävät henkilöt Luokka:Eteläkorealaiset laulajat Luokka:Muotisuunnittelijat Luokka:Eteläkorealaiset näyttelijät Luokka:Vuonna 1991 syntyneet
José de Alencar

José de Alencar (1829 Mecejana, Ceará, Brasilia – 1877 Rio de Janeiro, Brasilia) oli brasilialainen kirjailija, toimittaja ja kriitikko. Häntä on sanottu brasilialaisen kirjallisuuden isäksi. Alencarin isä oli liberaali senaattori. Alencar suoritti oikeustieteen tutkinnon. Hän oli parlamentin jäsen vuodesta 1961 ja oikeusministeri 1868–1870. ==Suomennettu tuotanto== * Tulva (ote romaanista O Guarani, 1857), antologiassa Espanjan ja Portugalin kirjallisuuden kultainen kirja, toim. Tyyni Tuulio, WSOY 1954 ==Lähteet== ==Aiheesta muualla== Luokka:Brasilialaiset kirjailijat Luokka:Vuonna 1829 syntyneet Luokka:Vuonna 1877 kuolleet
Nurmon yläaste

Nurmon yläaste on noin 550 oppilaan yläkoulu Seinäjoen Nurmossa, samassa rakennuksessa Nurmon lukion kanssa. Nykyinen punatiilinen koulurakennus on valmistunut vuonna 1974, ja lisärakennukset on tehty vuosina vuosina 1983, 1992 ja 2005. Koulun rehtorina toimii Teemu Tassi. == Lähteet == Luokka:Seinäjoen peruskoulut Luokka:Nurmo
Tierajumit

Tierajumit (Dorcatoma) on puunkaivajien (Anobiidae) heimoon kuuluva kovakuoriaissuku. Sukuun kuuluu maailmanlaajuisesti noin kaksikymmentä lajia.Global Biodiversity Information Facility (GBIF): Dorcatoma Lajimäärä vaihtelee eri lähteissä. Suomessa suvusta on tavattu kuusi lajia.Laji.fi: Tierajumit (Dorcatoma) == Sukuun kuuluvia lajeja == *Dorcatoma dresdensis *Taulatiera (Dorcatoma robusta) *Dorcatoma lomnickii *Dorcatoma flavicornis *Dorcatoma ambjoerni *Tammitiera (Dorcatoma chrysomelina) *Dorcatoma janssoni *Takkutiera (Dorcatoma substriata) *Dorcatoma minor *Pistetiera (Dorcatoma punctulata) == Lähteet == == Aiheesta muualla == *ITIS: Dorcatoma *UniProt: Taxonomy - Dorcatoma *University of Michigan, Animal Diversity Web (ADW): Dorcatoma *Iowa State University, Bug Guide: Genus Dorcatoma Luokka:Erilaisruokaiset Luokka:Tuhohyönteiset
Maciej Tercjak

Maciej Tercjak (s. 1. heinäkuuta 1997 Łomża) on puolalainen karateka ja potkunyrkkeilijä. Hän saavutti Kyokushinissa Euroopan-mestaruuden 2017 katassa. ==Kilpaura== vuonna 2014 hänestä tuli Puolan u21 kumite -65 kg varamestari, vuonna 2017 ruku voitti Puolan Kumite Cupin -65 kg senior. Tercjak saavutti aluksi toukokuussa 2017 EM-hopeaa yksilö- ja joukkuekatassa Ranskassa.European Championship 2017 Results ikopoland.com Viitattu 18.6.2022 Hän oli mukana myös kumitessa alle 70-kiloisten sarjassa, mutta hävisi ensimmäisellä kierroksella hallitsevalle Euroopan mestarille Kirill Psarjoville.Men (+18 years) -70kg Viitattu 18.6.2022 Myöhemmin loppuvuonna Tercjak saavutti Bukarestin EM-kilpailuissa Euroopan mestaruuden yksilö- ja joukkuekatassa. Hänen parinaan joukkuekatassa olivat Marcin Sturgulewski ja Kamila Krzak.Final Results kyokushinkaikan.org Viitattu 23.11.2021 Toukokuussa 2019 Tercjak saavutti yksilökatassa EM-hopeaa kotikoissaan Puolassa.The European Kyokushin Karate Kata Championships – results (IKO) kyokushinkarate.news 18.5.2019 Viitattu 23.11.2021 ==Potkunyrkkeily== Tercjak osallitui vuonna 2015 kahteen aatööripotkunyrkkeilyotteluun. Hän voitti Stanisław Zagórskin ja vuonna 2017 hän kohtasi Mateusz Olkiewiczin Puolassa, kun Tercjak hävisi kolmen kierroksen päätöksen.Mateusz Olkiewicz vs. Maciej Tercjak tapology.com Viitattu 23.11.2021 . Vuonna 2018 hän voitti Puolan potkunyrkkeilyssä. Vuonna 2019 hän hävisi pisteillä 5 muay thai -kierroksen jälkeen Thaimaassa Lumpinne-stadionilla. Vuonna 2022 hän voitti ammattitaistelun HFO 12 -gaalassa Puolassa KO vastaan ​​korkealla potkulla ensimmäisessä erässä Aleksy Zienkiewiczin kanssa.https://boxrec.com/en/kb- pro/1071944 ==Lähteet== Luokka:Puolalaiset karatekat Luokka:Potkunyrkkeilijät Luokka:Kyokushinin harjoittajat Luokka:Elävät henkilöt
Kalliopellava

Kalliopellava (Linum austriacum) on pellavakasvien (Linaceae) heimoon, isopellavien (Linum) sukuun kuuluva kasvilaji. Kalliopellava muistuttaa peltopellavaa (Linum usitatissimum), mutta lajit ovat erotettavissa muun muassa kukkien verholehtien sekä emiön ulkonäön perusteella. Kalliopellava on monivuotinen ja kalju ruohovartinen kasvilaji. Sillä on vahva juurakko ja sen varsi on alaosistaan haarainen. Lehdet sijaitsevat kierteisesti ja ovat muodoltaan kapeansuikeita sekä teräväkärkisiä. Kalliopellavan kukinto on monikukkainen ja kukat ovat suuria. Kukkien verholehdet ovat lyhyitä, enintään 6 mm pitkiä. Terälehdet ovat kirkkaansinisiä. Kukat ovat heterostylisiä eli niiden emien vartalot ovat eripituisia. Kalliopellava kukkii kesäkuusta elokuulle. Kalliopellava on kotoisin Etelä- ja Keski-Euroopasta. == Lähteet == == Aiheesta muualla == * Laji.fi: Kalliopellava (Linum austriacum) * Integrated Taxonomic Information System (ITIS): Linum austriacum * Global Biodiversity Information Facility (GBIF): Linum austriacum Luokka:Pellavat
George W. Bushin hallitus

George W. Bushin hallitus () oli Yhdysvaltain hallitus, jonka virkakausi oli 20. tammikuuta 2001 – 20. tammikuuta 2009. Presidentti George W. Bushin johtama hallitus muodostui republikaaneista, sitoutumattomista ja yhdestä demokraatista. == Hallitus == Virka Viranhaltija Virassa Kuva Presidentti George W. Bush 2001–2009 Varapresidentti Dick Cheney 2001–2009 Ulkoministeri Colin Powell 2001–2005 Condoleezza Rice 2005–2009 Valtiovarainministeri Paul O’Neill 2001–2002 John W. Snow 2003–2006 Henry Paulson 2006–2009 Puolustusministeri Donald Rumsfeld 2001–2006 Robert Gates 2006–2011 Oikeusministeri John Ashcroft 2001–2005 Alberto Gonzales 2005–2007 Michael Mukasey 2007–2009 Sisäministeri Gale Norton 2001–2006 Dirk Kempthorne 2006–2009 Maatalousministeri Ann Veneman 2001–2005 Mike Johanns 2005–2007 Ed Schafer 2007–2009 Kauppaministeri Donald Louis Evans 2001–2005 Carlos Gutierrez 2005–2009 Työministeri Elaine Chao 2001–2009 Terveysministeri Tommy Thompson 2001–2005 Michael Leavitt 2005–2009 Opetusministeri Rod Paige 2001–2005 Margaret Spellings 2005–2009 Asunto- ja kaupunkikehityksen ministeri Mel Martinez 2001–2003 Alphonso Jackson 2003–2008 Steve Preston 2008–2009 Liikenneministeri Norman Mineta 2001–2006 Mary E. Peters 2006–2009 Energiaministeri Spencer Abraham 2001–2005 Samuel Bodman 2005–2009 Veteraaniasiainministeri Anthony Principi 2001–2005 R. James Nicholson 2005–2007 James Peake 2007–2009 Kotimaan turvallisuuden ministeri Tom Ridge 2003–2005 Michael Chertoff 2005–2009 Valkoisen talon kansliapäällikkö Andrew Card 2001–2006 Joshua Bolten 2006–2009 Ympäristönsuojeluvirasto pääjohtaja Christine Todd Whitman 2001–2003 Michael Leavitt 2003–2005 Stephen L. Johnson 2005–2009 Valkoisen talon budjettijohtaja Mitch Daniels 2001–2003 Joshua Bolten 2003–2006 Rob Portman 2006–2007 Jim Nussle 2007–2009 Huumausaineiden sääntelyviraston pääjohtaja John P. Walters 2001–2009 Kauppaedustaja Robert Zoellick 2001–2005 Rob Portman 2005–2006 Susan Schwab 2006–2009 == Aiheesta muualla == * Bush, George W.
Separaatio (matematiikka)

Separaatio topologiassa on topologisen avaruuden X joukon E \subseteq X jako kahdeksi osajoukoksi A ja B, jotka toteuttavat seuraavat ehdot: # E = A \cup B, # A eq \emptyset eq B, # \overline{A} \cap B = \emptyset = A \cap \overline{B}. \overline{A} tarkoittaa joukon A sulkeumaa. Sen sijaan leikkauksen \overline{A} \cap \overline{B} ei tarvitse olla tyhjä. E:n separaatio \\{A, \ B\\} merkitään E = A \mid B. Mikäli E:llä ei ole separaatiota, on se yhtenäinen. ==Esimerkkejä== Olkoon E \subset \R ja E = \ ]0, 2[ \ \setminus \ \\{ 1 \\}. Toisin sanoen E = A \cup B, jossa A = \ ]0, 1[ ja B = \ ]1, 2[. Nyt \overline{A} = \ [0, 1] ja \overline{B} = \ [1, 2], joten \overline{A} \cap B = \emptyset = A \cap \overline{B}. Täten E separoituu. Huomaa, että \overline{A} \cap \overline{B} = \\{1\\} eq \emptyset. == Katso myös== * Yhtenäisyys Luokka:Topologia == Lähteet == Väisälä, J. 2005. Topologia II, 2., korjattu painos. Helsinki. Limes ry. 105–106. ISBN 951-745-209-8.
Lugnet (Siuntio)

Lugnet on Siuntiossa, Uudellamaalla sijaitseva entinen kunnan äitiysneuvola. Rakennus on valmistunut sotien jälkeen Siuntion ruotsalaisen ystäväkunnan Fellingsbron taloudellisella tuella. Lugnet sijaitsee Kalansin kylässä lähellä Siuntion kirkonkylää. Vuonna 1983 Siuntion seurakunta osti Lugnetin Siuntion kunnalta ja kaksikerroksinen puurakennus toimiikin nykyisin Siuntion suomalaisen seurakunnan ja Sjundeå svenska församlingin päiväkerhotilana. == Lähteet == Luokka:Siuntion rakennukset ja rakennelmat
Friden

Friden on Siuntiossa, Uudellamaalla sijaitseva entinen kirkonkylän posti- ja puhelinkeskus. Rakennus, joka sijaitsee aivan Siuntion kirkonkylän tuntumassa Kalansin kylässä toimi posti- ja puhelinkeskuksena 1940-1950-luvuilla. Rakennus on alkuperäiseltä nimeltään Lugnet, mutta nimi vaihtui Frideniksi, kun viereinen vanha äitiysneuvola nimettiin Lugnetiksi. Nykyisin Fridenin omistaa Siuntion seurakuntayhtymä ja siellä kokoontuu partiolippukunta Siuntion koskikarat - Sjundeå Strömstarar. Friden on valmistunut 1920. == Lähteet == Luokka:Siuntion rakennukset ja rakennelmat
Kallislahden rautatieasema

Kallislahden rautatieasema () on lakkautettu rautatieliikennepaikka Huutokoski–Parikkala-radalla Savonlinnassa. Kallislahti avattiin liikenteelle 1. marraskuuta 1914. Se perustettiin Savonlinnasta, Rantasalmelta ja Sulkavalta tulevien maanteiden risteykseen. Paikalle rakennettiin Thure Hellströmin laatimien Jyväskylä–Pieksämäki-radan V luokan aseman piirustusten mukainen asemarakennus. Rakennus on peilikuva Hankasalmen rautatieasemasta. Aseman ympärille kehittyi asutusta. 1970-luvulla aseman ympärille kehittyneessä kylässä asui noin 300 asukasta. Kallislahti muutettiin miehittämättömäksi 1982, ja henkilöliikenne lakkautettiin koko radalta 29. toukokuuta 1988. Henkilöliikenteen lakkauttamisen jälkeen Kallislahdessa oli raakapuun kuormausta. Vuonna 2009 Kallislahden ratapihaa parannettiin rataosan peruskorjauksen yhteydessä. 7\. syyskuuta 2009 Kallislahti muutettiin liikennepaikasta linjavaihteeksi. Kallislahti lakkautettiin 1. syyskuuta 2015, kun Rantasalmen ja Savonlinnan välinen rataosuus suljettiin. == Lähteet == == Aiheesta muualla == *Vaunut.org: Kuvia Kallislahden asemalta Luokka:Savonlinnan rautatieliikennepaikat Luokka:Etelä-Savon lakkautetut rautatieliikennepaikat
Kaikki on hyvin

Kaikki on hyvin voi tarkoittaa seuraavia: * Kaikki on hyvin, Riuttan albumi vuodelta 2013 * Kaikki on hyvin, Paperi T:n albumi vuodelta 2018.
Idäntörökki

Idäntörökki (Beckmannia eruciformis) on heinälaji, jota esiintyy Itä- Euroopasta Siperiaan ja Keski-Aasiaan. Idäntörökin kukinto on pitkähkö ja kapea röyhy, jossa tähkylät ovat tiheinä ryhminä kahtena rivinä kasvavissa lyhyissä ja litteissä haaroissa. Tähkylä on 2–3 millimetrin kokoinen ja yksikukkainen, kukat ovat kaksineuvoisia. Ulkohelve on karvainen. Se muistuttaa saman suvun toista lajia amerikantörökkiä, josta eroaa kukkatuntomerkeissä. Suomessa idäntörökki on ollut harvinainen ja satunnainen uustulokas, jota on tavattu 1900-luvun alkupuolella.Kasviatlas 2020: Beckmannia eruciformis – idäntörökki Suomessa. == Lähteet == == Aiheesta muualla == * Suomen Lajitietokeskus: Idäntörökki – Beckmannia eruciformis Luokka:Törökit
Ennio Doris

Ennio Doris (3. heinäkuuta 1940 Tombolo, Padova, Italia – 24. marraskuuta 2021) oli italialainen miljardööriliikemies ja Mediolanum SpA:n perustaja. Doris oli 21. syyskuuta 2021 astihttps://www.ruetir.com/2021/09/21/mediolanum- ennio-doris-resigns-generali-mediate-between-shareholders-and-managers/ https://www.ilsole24ore.com/art/ennio-doris-si-dimette-presidenza-banca- mediolanum-AELNuQk Banca Mediolanumin puheenjohtaja, joka on osa suurta italialaista pankki-, rahasto- ja vakuutuskonsernia Gruppo Mediolanumia. ==Ura== Doris aloitti vähittäiskaupan omaisuudenhoidon alalla vuonna 1969, kun hänestä tuli Fideuramin myyjä. Hän liittyi vuonna 1971 Divaliin, jossa hän nousi 700 hengen myyntihenkilöstön johtajaksi. Doris perusti vuonna 1982 yrityksen "Programma Italia" ja vakuutti Silvio Berlusconin sijoittamaan 250 000 euroa vastineeksi puolesta osakkeesta yhtiöstä. Hänen strategiansa oli keskittyä yksityisasiakassuhteisiin ja alihankinta sijoitettujen varojen hallinta muille yrityksille. Hänen karismaattisen johtajuutensa alaisena hänen myyntiverkostonsa ja hallinnoitavat rahastot kasvoivat nopeasti. Hän lisäsi vakuutus- ja pankkitoiminnan ja nimesi yrityksen uudelleen Mediolanumin. Kesäkuussa 1996 yhtiö listattiin Italian osakemarkkinoille. Berlusconi kuvaili sitä parhaaksi sijoitukseksi, jonka hän oli koskaan tehnyt. ==Yksityiselämä== Doris oli naimisissa ja hänellä oli kaksi lasta. Perhe asui Tombolossa Italiassa. Hänen poikansa Massimo Doris on Banca Mediolanumin toimitusjohtaja. Doris omisti 197-jalkaisen purjejahdin Sevenin.http://uk.businessinsider.com/monaco-yacht-show-billionaire-yachts- photos-2018-9 ==Katso myös== *Luettelo maailman rikkaimmista ihmisistä Forbesin mukaan == Lähteet == Luokka:Italialaiset miljardöörit Luokka:Italialaiset liikemiehet Luokka:Vuonna 1940 syntyneet Luokka:Vuonna 2021 kuolleet
Sambut

Sambut (Allanblackia) on klusiakasvien (Clusiaceae) heimoon kuuluva kasvisuku. Sukuun kuuluu vajaat kymmenen lajia. Sambut ovat puita, jotka kasvavat luonnossa trooppisessa Afrikassa Guineasta Tansaniaan ulottuvalla kaistaleella. == Lajeja == * Allanblackia floribunda * Allanblackia gabonensis * Allanblackia kimbiliensis * Allanblackia kisonghi * Allanblackia marienii * Allanblackia staneriana * Allanblackia stuhlmannii – usambaransambu * Allanblackia ulugurensis == Lähteet == == Aiheesta muualla == * Finto: Kassu – Kasvien suomenkieliset nimet: Allanblackia * Global Biodiversity Information Facility (GBIF): Allanblackia Luokka:Klusiakasvit
Usambaransambu

Usambaransambu (Allanblackia stuhlmannii) on klusiakasvien (Clusiaceae) heimoon, sambujen (Allanblackia) sukuun kuuluva kasvilaji. Usambaransambu on ainavihanta puu, joka voi kasvaa 35 metriä korkeaksi, paikoittain jopa 45 metriä korkeaksi. Runko on suora ja oksaton noin yhdeksän metrin korkeuteen asti ja voi olla halkaisijaltaan 65 cm. Usambaransambua kasvaa luonnossa vuoristometsien rinteillä ja laaksoissa 800–1200 metrin korkeudella merenpinnasta, joskus 1600 metrin korkeuteen asti. Lajia tavataan luonnonvaraisena ainoastaan Tansaniassa ja se on luokiteltu vaarantuneeksi (VU) lajiksi. Usambaransambulla on öljypitoiset siemenet ja ne ovat tärkeitä paikallisilla markkinoilla, mutta niitä on tuotu myös Eurooppaan. Laji on kuitenkin herättänyt kiinnostusta myös kansainvälisessä elintarviketeollisuudessa. Siementen lisäksi puista saadaan puutavaraa sekä polttopuuta. Usambaransambua ei yleensä kasvateta. == Lähteet == * Useful Tropical Plants: Allanblackia stuhlmannii === Viitteet === == Aiheesta muualla == * iNaturalist: Allanblackia stuhlmannii * Global Biodiversity Information Facility (GBIF): Allanblackia stuhlmannii * The Plant List: Allanblackia stuhlmannii Luokka:Klusiakasvit Luokka:Puut
Caitlin De Ville

Caitlin De Ville (s. 9. maaliskuuta 1989 Chingola, Sambia) on sambialainen, Etelä-Afrikan Kapkaupungissa asuva sähköviulisti. Hän nousi suuren yleisön tietoon julkaistuaan YouTubessa cover-versioita lukuisista tunnetuista musiikkikappaleista 2010-luvun aikana. Vuonna 2021 De Villen YouTube-kanavalla oli yli 219 miljoonaa näyttökertaa, joka teki hänestä yhden kymmenestä suosituimmasta eteläafrikkalaisesta tubettajasta. Hänen debyyttialbuminsa Serengeti Sunrise julkaistiin vuonna 2017. Vuodesta 2019 alkaen De Ville on toiminut suomalaisyhtyeen Turisasin live-esiintyjänä. Reflections of Darknessin tekemässä haastattelussa De Ville on maininnut kiinnostuneensa sähköviulun soittamisesta sen jälkeen kun hän näki yhdeksänvuotiaana tuntemattoman tyypin soittamassa sitä televisiossa. ==Diskografia== ===Albumit=== * Serengeti Sunrise (2. kesäkuuta 2017) * Covers Collection (12. huhtikuuta 2019) * Primal Donna (24. syyskuuta 2021) ===Singlet=== * Isis (The Goddess) (2017) * Crowe (2017) * Ballando (2017) * Hulu Hoop (2017) * Black Jack (2017) * Ricochet (2019) * Untamed (2020) * Conquest (2021) * Fire & Wine (2021) * Kalumbila (2021) * Vermilion Dawn (2021) * Back from the Beyond (2021) * Izmira (2021) * Stregheria (2022) * Stregheria (Alternate Version) (2022) * Land of Freedom (2022) * Pentacles (2022) * My Dark Valentine II (2023) * TRUSTFALL (2023) * Nowhere Bound (2023) * Tattoo (2024) ==Lähteet== Luokka:Vuonna 1989 syntyneet Luokka:Elävät henkilöt Luokka:Sambialaiset henkilöt
Andrada

Andrada on seuraavien henkilöiden sukunim * Alejandro López Andrada, espanjalainen runoilija * Andrés Fernández de Andrada, espanjalainen runoilija * Edgardo Andrada, argentiinalainen jalkapalloilija * Esteban Andrada, argentiinalainen jalkapalloilija * Federico Andrada, argentiinalainen jalkapalloilija * Francisco de Rades y Andrada, espanjalainen historioitsija * Jacinto Andrada, argentiinalainen sotilas * Manuel Andrada (1890–1962), argentiinalainen poolonpelaaja * Miguel Leitão de Andrada, portugalilainen juristi ja diplomaatti
Gunborg

Gunborg on vanha pohjoismainen naisen etunimi. Se on muodostettu muinaisskandinaavisista sanoista gunnr ja borg, joista edellisen merkitys on ’taistelu’ ja jälkimmäisen ’suoja’. Suomessa Gunborg-nimi on ollut käytössä jo 1500-luvulla. Digi- ja väestötietoviraston etunimitilastoon on huhtikuuhun 2024 mennessä kirjattu noin 800 tämännimistä naista. Heistä suurin osa on syntynyt 1900-luvun alkupuoliskolla. == Nimipäivät == Gunborg-nimi lisättiin suomenruotsalaiseen almanakkaan vuonna 1950. Nimipäivä oli alun perin 23. toukokuuta, mutta vuodesta 1995 lähtien se on ollut 21. syyskuuta. Ruotsissa Gunborgin nimipäivää on vuodesta 1901 alkaen vietetty 3. maaliskuuta. Se oli Gunborgin nimipäivä myös suomenkielisessä Luulajan almanakassa vuosina 1901–1918. == Tunnettuja Gunborgeja == * Gunborg Hancock (1912–2024), pitkäikäinen suomenruotsalainen == Lähteet == == Aiheesta muualla == * Etunimien taivutus: Gunborg (Kotimaisten kielten keskuksen verkkojulkaisu) Luokka:Etunimet
Purple Disco Machine

Tino Schmidt (taiteilijanimeltään Purple Disco Machine, s. 1980 Saksan demokraattinen tasavalta) on saksalainen DJ, lauluntekijä ja musiikkituottaja. Hän nousi suuren yleisön tietoon elokuussa 2020 brittiläisyhtye Sophie and the Giantsin kanssa julkaisemalla musiikkikappaleella "Hypnotized", joka myi Puolassa kaksinkertaista ja Italiassa jopa nelinkertaista platinaa. Hän aloitti DJ-uransa vuonna 2012, jolloin hän julkaisi debyyttisinglen "Let It Whip". Schmidt julkaisi debyyttistudioalbumin "Soulmatic" lokakuussa 2017. ==Diskografia== ====Albumit==== * Soulmatic (20. lokakuuta 2017) * Exotica (15. lokakuuta 2021) * Club Exotica (17. joulukuuta 2021) ====Singlet==== * Let It Whip (2012) * Need Someone (2013) * My House/These Sheets (mukana James Silk) (2013) * Move or Not (2013) * People (Teenage Mutantsin kanssa) (2014) * Something About Us (2014) * Musique (2014) * Get Lost (Teenage Mutantsin kanssa) (2015) * Soul So Sweet (mukana Natalie Conway) (2015) * L.O.V.E. (Boris Dlugoschin kanssa) (2015) * Set It Out (Boris Dlugoschin kanssa) (2016) * Sambal (2016) * Counting on Me (Airplanen kanssa, mukana Aloe Blacc) (2016) * Body Funk (2017) * Devil in Me (mukana Joe Killington ja Duane Harden) (2017) * Dished (Male Stripper) (2018) * Encore (mukana Baxter) (2018) * Love for Days (Boris Dlugoschin ja Karen Hardlingin kanssa) (2018) * In My Arms (2020) * Hypnotized (Sophie and the Giantsin kanssa) (2020) * Exotica (mukana Mind Enterprises) (2020) * Fireworks (mukana Moss Kena ja The Knocks) (2021) * Playbox (2021) * Dopamine (mukana Eyelar) (2021) * Rise (mukana Tasita D'Mour) (2021) * In the Dark (Sophie and the Giantsin kanssa) (2022) * Twisted Mind (mukana Agnes) (2022) * Substitution (Kungsin kanssa, mukana Julian Perretta) (2023) * Bad Company (2023) * Paradise (Sophie and the Giantsin kanssa) (2023) * Something on My Mind (Duke Dumontin ja Nothing but Thievesin kanssa) (2023) ==Lähteet== Luokka:Vuonna 1980 syntyneet Luokka:Elävät henkilöt Luokka:Saksalaiset house-artistit
Keltaliekkipuu

Keltaliekkipuu (Delonix elata) on hernekasvien (Fabaceae) heimoon, liekkipuiden (Delonix) sukuun kuuluva kasvilaji. Keltaliekkipuu on kausivihanta puu, joka kasvaa tyypillisesti 5–15 metriä korkeaksi. Sen latvus on leveä ja muodoltaan pyöreä. Keltaliekkipuu kasvaa luonnossa 400–1400 metrin korkeudessa kausivihannissa tiheiköissä ja pensaikoissa, usein yhdessä akaasioiden ja mirhapuiden kanssa. Lisäksi lajia tavataan kallioiden rinteiltä, jokien varsilta sekä kuivuneista jokiuomista. Keltaliekkipuun luontainen levinneisyysalue on itäisessä Afrikassa ja ulottuu Egyptistä Somaliaan ja Tansaniaan. Keltaliekkipuun lehtiä käytetään paikallisesti ravintona ja paikoitellen lehtiä myydään marketeissa. Lehtien lisäksi lajin siemeniä voidaan käyttää ravinnoksi keitettyinä. Lajin kaarnaa, lehtiä ja juuria käytetään myös paikalliseen lääkintään ja puuainesta puutavaraksi sekä polttopuuksi. Keltaliekkipuuta kasvatetaan näyttävän kukintansa myötä myös koristepuuna ja se sopii puutarhoihin, puistoihin tai katujen varsille. Keltaliekkipuu kasvaa hyvin tropiikin kuivemmilla seuduilla, joilla vuoden keskilämpötila on noin +27°C ja vuotuinen sademäärä 580–900 mm. Parhaiten keltaliekkipuu kasvaa täydessä auringon valossa hyvin vettä läpäisevässä maaperässä, mutta menestyy myös kivikkoisilla kasvupaikoilla. Keltaliekkipuun juurinystyröissä on typpeä sitovia symbionttisia bakteereja. == Lähteet == * Useful Tropical Plants: Delonix elata === Viitteet === == Aiheesta muualla == * Laji.fi: Keltaliekkipuu (Delonix elata) * UniProt: Taxonomy – Delonix elata Luokka:Hernekasvit Luokka:Puut